Бауыржан Құдайбергенов ұлттық экономика вице-министрі болып тағайындалды
"Бауыржан Құдайбергенов ұлттық экономика вице-министрі болып тағайындалды" | "https://abai.kz/post/170412"
TITLE: Бауыржан Құдайбергенов ұлттық экономика вице-министрі болып тағайындалды
URL: https://abai.kz/post/170412
META: "Бауыржан Құдайбергенов ұлттық экономика вице-министрі болып тағайындалды" | "https://abai.kz/post/170412"
DATE: 27.06.2023
AUTHOR(s): Abai.kz
TOTAL WORDS: 118
TEXT: «ҚР Үкіметінің қаулысымен Бауыржан Әлібекұлы Құдайбергенов ҚР ұлттық экономика вице-министрі болып тағайындалды», - делінген Үкіметтің баспасөз қызметі хабарламасында. Бауыржан Құдайбергенов 1988 жылы дүниеге келген. Л.Н. Гумилев атындағы Еуразия ұлттық университетін, М. Әуезов атындағы Оңтүстік Қазақстан мемлекеттік университетін, Манчестер университетін, (Ұлыбритания) және Назарбаев университетін тәмамдаған. Еңбек жолын Республикалық бюджеттің атқарылуын бақылау жөніндегі есеп комитеті Талдау және ақпараттандыру бөлімінің инспекторы болып бастады. 2012-2017 жылдары Республикалық бюджеттің атқарылуын бақылау жөніндегі есеп комитеті құрылымында сарапшы-аудитор, бас сарапшы-мемлекеттік аудитор қызметтерін атқарған. 2018-2022 жылдары ҚР Президенті Әкімшілігінің Әлеуметтік-экономикалық мониторинг бөлімінде, ҚР Тұңғыш Президенті Кеңсесінің Ақпараттық-талдамалық қамтамасыз ету бөлімінде түрлі лауазымдарда қызмет етті. 2022 жылғы ақпаннан бастап қазіргі уақытқа дейін ҚР премьер-министрінің кеңесшісі болды. «Болашақ» стипендиясының иегері, 2021 жылғы Президенттік жастар кадр резервінің мүшесі. Abai.kz
